అల్లు అర్జున్ సినిమాటోగ్రఫీ

thumb|అల్లు అర్జున్
'''అల్లు అర్జున్''' తెలుగు చిత్రసీమకు చెందిన భారతీయ నటుడు. ఎ.కోదండరామారెడ్డి దర్శకత్వం వహించిన విజేత (1985) చిత్రంలో బాలనటుడిగా అరంగేట్రం చేసాడు. ఆ తరువాత, ఆయన 2001లో సురేష్ కృష్ణ దర్శకత్వం వహించిన డాడీ చిత్రంలో గోపి అనే డ్యాన్సర్ గా చిన్న పాత్ర పోషించాడు. 2003లో కె. రాఘవేంద్రరావు దర్శకత్వం వహించిన *[[గంగోత్రి (సినిమా)|గంగోత్రి]]* చిత్రంలో ఆయన మొదటి ప్రధాన పాత్ర పోషించాడు, ఇది దర్శకుడిగా ఆయన వందవ చిత్రం.

సుకుమార్ దర్శకత్వం వహించిన *[[ఆర్య (సినిమా)|ఆర్య]]* (2004), వి. వి. వినాయక్ దర్శకత్వం వహించిన *[[బన్ని|బన్నీ]]* (2005)అనే రెండు చిత్రాలలో అర్జున్ కళాశాల విద్యార్థి పాత్రను పోషించాడు. మొదటి చిత్రంలో ఆయన నటనకు నంది స్పెషల్ జ్యూరీ అవార్డు లభించింది. అర్జున్, ఎ. కరుణాకరన్ తో కలిసి హ్యాపీ (2006) చిత్రంలో నటించాడు. ఈ చిత్రం వాణిజ్యపరంగా విజయవంతమైంది, దాని డబ్బింగ్ వెర్షన్ కేరళలో ఆల్ టైమ్ బ్లాక్బస్టర్ అయింది. ఆ తరువాత, అర్జున్ పూరి జగన్నాధ్ తో కలిసి *[[దేశముదురు]]* (2007) చిత్రంలో పనిచేసాడు, ఇందులో అతను మా టీవీలో పనిచేస్తున్న క్రైమ్ రిపోర్టర్ పాత్రను పోషించాడు. విమర్శకుల నుండి సానుకూల సమీక్షలను అందుకున్న *దేశముదురు*, వాణిజ్యపరంగా విజయం సాధించి, అతన్ని యాక్షన్ హీరోగా నిలబెట్టింది. అతను తన రెండవ ఫిల్మ్‌ఫేర్ ఉత్తమ తెలుగు నటుడి అవార్డు ప్రతిపాదనను అందుకున్నాడు, అతను ఉత్తమ నటుడిగా సినీమా (cineMAA) అవార్డును గెలుచుకున్నాడు. అదే సంవత్సరంలో ప్రభుదేవా దర్శకత్వం వహించిన *[[శంకర్‌దాదా జిందాబాద్|శంకర్ దాదా జిందాబాద్]]* చిత్రంలో అతిధి పాత్రలో ఆయన కనిపించాడు.

2008లో భాస్కర్ రూపొందించిన *[[పరుగు (సినిమా)|పరుగు]]* చిత్రంలో అర్జున్ నటించాడు. ఇది విమర్శకుల నుండి మిశ్రమ సమీక్షలను అందుకున్నా వాణిజ్యపరంగా విజయవంతమైంది. అర్జున్ తన మొదటి ఫిల్మ్‌ఫేర్ ఉత్తమ తెలుగు నటుడు అవార్డు, రెండు సినీమా అవార్డులు, రెండవ నంది స్పెషల్ జ్యూరీ అవార్డును సంపాదించాడు. 2009లో, అర్జున్ సుకుమార్ *[[ఆర్య 2|*ఆర్య* 2]]*లో ఆర్య అనే సామాజిక రోగి పాత్రను పోషించాడు. 2010లో ఆయన గుణశేఖర్ *[[వరుడు]]*, క్రిష్ *[[వేదం (సినిమా)|వేదం]]* చిత్రాలలో నటించాడు. ఈ సంవత్సరంలో ఆయనకు రెండవ ఫిల్మ్‌ఫేర్ ఉత్తమ తెలుగు నటుడి అవార్డు వరించింది. 2011లో, ఆయన రెండవ సారి వి. వి. వినాయక్ తో కలిసి *[[బద్రినాథ్ (సినిమా)|బద్రీనాథ్]]* చిత్రంలో పనిచేసాడు, ఇందులో అతను హిమాలయాలలో బద్రీనాథ్ ఆలయాన్ని రక్షించే భారతీయ సమురాయ్ గా నటించాడు. ఈ చిత్రం విమర్శకుల నుండి ప్రతికూల సమీక్షలను అందుకుంది కానీ బాక్సాఫీస్ వద్ద మంచి పనితీరు కనబరిచింది.

2012లో అర్జున్ మాటల మాంత్రికుడు త్రివిక్రమ్ శ్రీనివాస్ తో జులాయి చిత్రంలో నటించాడు. ఈ చిత్రం 2012లో అత్యధిక వసూళ్లు సాధించిన ఐదు తెలుగు చిత్రాలలో ఒకటిగా నిలిచింది. పూరి జగన్నాథ్ దర్శకత్వం వహించిన ఆయన తదుపరి చిత్రం ఇద్దరమ్మాయిలతో విమర్శకుల నుండి మిశ్రమ సమీక్షలను అందుకుంది, అది బాక్సాఫీస్ వద్ద విజయవంతమైంది. 2014లో వంశీ పైడిపల్లి దర్శకత్వం వహించిన ఎవడు చిత్రంలో అర్జున్ కీలక అతిధి పాత్రలో కనిపించాడు, దీనికి ఆయన విమర్శకుల ప్రశంసలు అందుకున్నాడు. 2014లో విడుదలైన అతని తదుపరి చిత్రం సురేందర్ రెడ్డి దర్శకత్వం వహించిన *[[రేసుగుర్రం]]*, ఇది ఆ సంవత్సరంలో అత్యధిక వసూళ్లు సాధించిన తెలుగు చిత్రంగా, అన్ని కాలాలలో అత్యధిక వసూళ్లు చేసిన నాల్గవ తెలుగు చిత్రంగా నిలిచింది. ఆ తరువాత, ఆయన అవినీతి వ్యతిరేక ఇతివృత్తం ఆధారంగా సుకుమార్ దర్శకత్వం వహించిన ఐ యామ్ దట్ చేంజ్ అనే లఘు చిత్రాన్ని నిర్మించి, నటించాడు. 2015లో ఆయన సన్నాఫ్ సత్యమూర్తి, లో నటించాడు. 2016లో ఆయన బోయపాటి శ్రీను దర్శకత్వం వహించిన *[[సరైనోడు]]*లో కనిపించాడు. ఈ చిత్రంతో వేసవిలో అల్లు అర్జున్ వరుసగా మూడవ బ్లాక్బస్టర్ చిత్రాన్ని సాధించాడు. ఆయన తదుపరి చిత్రం హరీష్ శంకర్ దర్శకత్వం వహించిన *[[దువ్వాడ జగన్నాథం]]*. ఇది 2017లో అతిపెద్ద విజయాలలో ఒకటిగా నిలిచింది. 2018లో వక్కంతం వంశీ దర్శకత్వం వహించిన *[[నా పేరు సూర్య నా ఇల్లు ఇండియా|నా పేరు సూర్య]]* చిత్రంలో నటించాడు. త్రివిక్రమ్ తో ఆయన మూడవ చిత్రం, యాక్షన్, డ్రామా *[[అల వైకుంఠపురములో]]* (2020) ఇది 2020లో అత్యధిక వసూళ్లు సాధించిన తెలుగు చిత్రం, అలాగే, ఆ సంవత్సరం అత్యధిక వసూలు చేసిన రెండవ భారతీయ చిత్రంగా కూడా నిలిచింది.

2021లో, ఆయన పుష్ప ది రైజ్ చిత్రంతో 69వ జాతీయ చలనచిత్ర అవార్డులలో ఉత్తమ నటుడిగా జాతీయ చలనచిత్ర అవార్డు అందుకున్నాడు. ఈ చిత్రం 2021లో అత్యధిక వసూళ్లు సాధించిన భారతీయ చిత్రంగా నిలిచింది. రెండవ విడత పుష్ప 2: ది రూల్ 2024 డిసెంబరు 5న విడుదలైంది.
## సినిమాలు

## మ్యూజిక్ వీడియో

## మూలాలు

వర్గం:భారతీయ సినిమా
వర్గం:తెలుగు సినిమా